**Franka Bateliç** (xorv. Franka Batelić; d. 7 iyun 1992, Riyeka, Xorvatiya) və ya sadəcə **Franka** — Xorvatiya müğənnisi və bəstəkarı. O, Xorvatiyanın *Showtime* musiqi yarışmasındakı qalibiyyətindən sonra şöhrət qazanmışdır. Franka "Crazy" mahnısı ilə Xorvatiyanı 2018 Avroviziya Mahnı Müsabiqəsində təmsil etmişdir.

Həyatı və karyerası
-------------------

### 1992–2006: Erkən illəri

Franka Bateliç 7 iyun 1992-ci ildə Xorvatiyanın Riyeka şəhərində anadan olmuşdur. İnqrid və Damir Bateliç onun valideynləridir. Frankanın Nikola adlı özündən yaşda balaca olan qardaşı da var. Nikola Xorvatiyanın "Storm" qrupunda gitaraçı olaraq fəaliyyət göstərir. Franka hələ üç yaşında ikən oxumağa başlamış və ilk öncə "Minicantanti" xorunda solist olaraq yer almışdır.

### 2007: Karyeranın başlanğıcı

2007-ci ildə Franka Xorvatiyada keçirilən *Showtime* musiqi yarışmasının dinləmələrində iştirak etmişdir. İlkin mərhələdə italyan müğənnisi Corciyanın "Come saprei" mahnısı ilə ifaçı münsiflər heyəti Jak Hudek, İvana Husar və Boris Banoviçin qarşısında çıxış etmişdir. Yüksək səviyyəli ifaları nəticəsində Franka yarışmanın final mərhələsinədək yüksələ bilmişdir. Dekabrda keçirilən finalda o, SMS səsverməsində bütün rəqiblərindən önə keçərək, qalib gəlmişdir. Nəticədə ifaçı Hit Records albom şirkəti anlaşma əldə etmişdir. Bateliçin yarışmanın finalında ifa etdiyi "Ovaj daj" mahnısı daha sonra sinql kimi satışa buraxılmışdır.

### 2008–2013: Nailiyyətlər

2008-ci ilin may ayında Frankanın "Ruža u kamenu" adlı ikinci sinqlı təqdim olunmuşdur. İfaçı bu mahnı ilə Xorvatiyada ənənəvi olaraq keçirilən *Opatija* radio festivalında çıxış etmiş və nəticədə "Pop/Rok" kateqoriyasında ən çox səs toplayaraq, ictimaiyyətin mükafatına layiq görülmüşdür. Franka "Ruža u kamenu" mahnısı ilə Xorvatiyanı Avroviziya Mahnı Müsabiqəsinin rəsmi fan klublarının təşkil etdiyi OGAE mahnı müsabiqəsində təmsil etmiş və nəticədə 164 xalla qələbə qazanmışdır.

2009-cu ilin yanvarında ifaçının üçüncü sinqlı "Pjesma za kraj" təqdim olunmuşdur. Həmin mahnı ilə Franka Xorvatiyanın 2009 Avroviziya Mahnı Müsabiqəsi üçün təşkil etdiyi milli seçim turunda iştirak etmiş və 7-ci yerdə qərarlaşmışdır. 2009-cu ilin dekabr ayında Bateliç Xorvatiyanın *Ulduzlarla Rəqs* yarışmasında iştirak etmişdir. Yarışmada onu peşəkar rəqqas İştvan Varqa müşayiət etmiş və nəticədə cütlük yarışmada qalib gəlmişdir. 2009-cu ildən 2014-cü ilə kimi Bateliçin "Možda volim te", "Moje najdraže", "Na tvojim rukama", "Crna duga", "Ne!", "San", "Pred svima" və "Ljubav je..." sinqlları buraxılmışdır.

### 2017–hal-hazırda: Geri dönüş

2017-ci ilin noyabr ayında Franka sosial mediya hesabı vasitəsi ilə yeni sinqlı olan "S tobom" ilə səhnəyə geri döndüyünü təsdiqləmişdir. Mahnı dekabr ayında təqdim olunmuşdur. Daha sonra mahnıya çəkilmiş videoklip yerli telekanallardan birində ilk dəfə yayımlanmışdır.

13 fevral 2018-ci il tarixində Xorvatiyanın HRT telekanalı Franka Bateliçin "Crazy" mahnısı ilə Xorvatiyanı Portuqaliyanın paytaxtı Lissabonda keçirilən 2018 Avroviziya Mahnı Müsabiqəsində təmsil edəcəyini elan etmişdir.

Müsabiqə üçün uzun sürən hazırlıqlardan sonra Franka 8 may tarixində baş tutan müsabiqənin birinci yarımfinal mərhələsində 12-ci səhnə almışdır. Nəticədə ifaçı 63 xalla yarımfinalda 17-ci yeri tutaraq, finala mərhələsinə adlaya bilməmişdir.

Şəxsi həyatı
------------

Bateliç xorvatiyalı futbolçu Vedran Çorluka ilə birlikdə olduğunu təsdiqləmişdir. O, eyni zamanda LGBT hüquqları fəalıdır.

Diskoqrafiya
------------

### Sinqllar

| Mahnı adı | İl |
| --- | --- |
| "Ovaj dan" | 2007 |
| "Ruža u kamenu" | 2008 |
| "Pjesma za kraj" | 2009 |
| "Možda volim te" |
| "Moje najdraže" |
| "Na tvojim rukama" | 2010 |
| "Crna duga" | 2011 |
| "Ne!" |
| "San" | 2012 |
| "Pred svima" |
| "Ljubav je..." | 2013 |
| "S tobom" | 2017 |
| "Crazy" | 2018 |
| "Kao ti i ja" |
| "Ti mi nosiš sreću" |
| "Tajno" |
|

İstinadlar
----------

1. ↑  "Franka Batelić i Ištvan Varga pobjednici su "Plesa sa zvijezdama"". Večernji list (xorvatca). 19 dekabr 2009. 2018-12-10 tarixində arxivləşdirilib. İstifadə tarixi: 2018-02-13.
2. ↑  "Vraća se Franka Batelić, a u kojem obliku – još nije poznato!". Music Box (xorvatca). 27 noyabr 2017. 2017-12-01 tarixində arxivləşdirilib. İstifadə tarixi: 2018-02-13.
3. ↑  "Franka Batelić o povratku na scenu: 'Sada se mogu u potpunosti dati glazbi'". Novi list (xorvatca). 10 dekabr 2017. 2020-09-27 tarixində arxivləşdirilib. İstifadə tarixi: 2018-02-13.
4. ↑  "Eurosong - Franka predstavnica Hrvatske na 63. Eurosongu". Eurosong (xorvatca). 2018-02-13 tarixində orijinalından arxivləşdirilib. İstifadə tarixi: 2018-02-13.
5. ↑  "Vedran Ćorluka i Franka Batelić u novoj godini uživaju na plaži". Story (xorvatca). 2 yanvar 2016. 2017-12-01 tarixində orijinalından arxivləşdirilib. İstifadə tarixi: 2018-02-13.
6. ↑  "Ljubav za sve: Poznati hrvatski glazbenici zajedničkom pjesmo pozvali na glasanje protiv". Jutarnji list (xorvatca). 25 noyabr 2013. 2018-06-27 tarixində arxivləşdirilib. İstifadə tarixi: 2018-02-13.

|
|  |
|
| Əvvəlki:**Jak Hudek  "My Friend"** | **Xorvatiya Avroviziya Mahnı Müsabiqəsində** **2018** | Sonrakı:**Roko Blajeviç  "The Dream"** |

Xarici keçidlər
---------------

| ⛭2018 Avroviziya Mahnı Müsabiqəsi müğənniləri |
| --- |
| Final bölməsindəki müğənnilərin adı nəticəyə görə yazılmışdır. |
| Final | 1. Netta Barzilay • 2. Eleni Fureyra • 3. Sezar Sampson • 4. Mixael Şulte • 5. Ermal Meta və Fabritsio Moro • 6. Mikolas Yosef • 7. Benyamin İnqrosso • 8. Elina Neçayeva • 9. Rasmussen • 10. DoReDos • 11. Euqent Buşpepa • 12. Yeva Zasimauskayte • 13. Madame Monsieur • 14. Equinox • 15. Aleksandr Rıbak • 16. Rayan O'Şounessi • 17. Melovin • 18. Ueylon • 19. Sanya İliç və Balkanika • 20. Cessika Mauboy • 21. AWS • 22. Lea Sirk • 23. Alfred və Amaya • 24. SuRie • 25. Saara Aalto • 26. Klaudiya Paskual |
| I yarımfinal | Aysel Məmmədova • Alekseev • Ari Oulafsson • Eye Cue • Franka Bateliç • Qianna Terzi • Sennek • Sevak Xanağyan • Zibbz |
| II yarımfinal | Cessika və Cenifer Breninq • Gromee və Lukas Meyer • İriao • Kristabel • Laura Rizzotto • The Humans • Vanya Radovanoviç • Yuliya Samoylova |